Laste Eurovisiooni lauluvõistlus

Laste Eurovisiooni lauluvõistlus (inglise keeles Junior Eurovision Song Contest, prantsuse keeles Concours Eurovision de la Chanson Junior) on rahvusvaheline lauluvõistlus, mida korraldab Euroopa Ringhäälingute Liit (EBU) alates 2003. aastast. Lauluvõistlus korraldatakse igal aastal erinevas Euroopa linnas. 

Iga osalev ringhääling saadab võistlusele laulu, mille pikkus on 2 minutit ja 30 sekundit kuni 2 minutit ja 45 sekundit. Iga laul esindab riiki, mille ringhääling lauluvõistlusel osaleb. Osalevate riikide televaatajad on palutud telehääletuse kaudu hääletama oma lemmiku poolt. Kuid kasutusel on ka tagavaražürii, kui ringhäälingul pole võimalik näidata lauluvõistlust otseülekandena või kui telehääletus ebaõnnestub. Kümme laulu, mis saavad kõige rohkem hääli ühelt riigilt, saavad vastavalt punkte 1–8, 10 ja 12 punkti. Kogu võistluse võitja on see, kes kogub kõikide riikide peale kõige rohkem punkte. 

Lauluvõistlusest võivad osa võtta kõik ringhäälingud, mis on EBU liikmed. Lauluvõistlus sarnaneb väga Eurovisiooni lauluvõistlusega, mille järgi on ka laste Eurovisiooni lauluvõistlus nime saanud. Algul oli lauluvõistlus mõeldud lastele vanuses 8–15. 2007. aastal kitsendati lubatud vanusevahet ning siis oli lubatud osaleda kõigil lastel vanuses 10–15, kuid 2016. aastast alates on lubatatud kõigil lastel, kes on vanuses 9–14. 

Lisaks osalevatele riikidele on lauluvõistlust üle kantud ka mujal maailmas, sealhulgas Austraalias, Eestis, Soomes, Saksamaal ja Iisraelis. 2006. aastast kantakse lauluvõistlust üle ka internetis laste Eurovisiooni lauluvõistluse kodulehel. Edastusel kasutatakse Octoshape P2P tehnoloogiat. 

Lauluvõistluse ajalugu

Lauluvõistluse idee pärineb 2000. aastast, kui Danmarks Radio korraldas kahel aastal lauluvõistluse Taani lastele. Seda ideed laiendati ning korraldati Skandinaavia lauluvõistlus. 2002. aastal korraldas Taani laste lauluvõistluse MGP Nordic, kus võistlesid Taani, Norra ja Rootsi lapsed. EBU tuli sealt ideele korraldada lauluvõistlus, kus Euroopa lapsed saaksid omavahel võistelda. Taanil paluti korraldada esimene lauluvõistlus, sest neil oli kogemusi nii oma võistluste kui ka MGP Nordic korraldamisega. 

Teise lauluvõistluse korraldamisel tekkisid probleemid toimumiskohaga. Esialgu pidi võistlust korraldama Briti ringhääling ITV, kuid hiljem ITV teatas, et finantsprobleemide tõttu kontserti siiski Suurbritannias siiski ei toimu. On arvatud, et üheks otsuse põhjuseks võis olla ka vaadatavuse reiting, mis oli väiksem, kui ITV oli oodanud. Selle järel tegi EBU pakkumise korraldada lauluvõistlus Horvaatia ringhäälingule HRT, kes oli esimese võistluse võitnud. Lauluvõistlus pidi toimuma Zagrebis, kuid HRT teatas, et "unustas" broneerida saaliga hoone, kus lauluvõistlus võiks aset leida. Viis kuud enne lauluvõistlust pakkus Norra ringhääling NRK välja võimaluse korraldada lauluvõistlus Lillehammeris. 

Alates 2004. aastast peavad kõik ringhäälingud, kes on huvitatud võistluse korraldamisest, esitama EBU-le oma kandidatuuri. Belgia oli esimene riik, kes nii taotles 2005. aasta Laste Eurovisiooni lauluvõistluse korraldamise õigust ja ka sai selle.

Kõik võistlused on üle kantud 16:9 laiekraanformaadis ja HD-kvaliteedis heliga. Kõikidel võistlustel on ka välja antud ametlik CD. 

Lauluvõistluse võitja valitakse telehääletuse kaudu. Aastatel 2003–2005 oli televaatajatele antud pärast laulude kõlamist 10 minutit, et helistada ja hääletada oma lemmiku poolt. Alates 2006. aastast on hääletusliinid avatud kogu programmi vältel ning hääletusest saadud tulu on alates 2007. aastast annetatud UNICEFile (v.a 2009)

Enne 2007. aastat sai osalev ringhääling trahvi, kui ei näidanud võistlust otseülekandena. Nüüd ei ole ringhäälingud sunnitud näitama kontserti otseülekandena, vaid võivad näidata võistlust mõnetise hilinemisega, et aeg oleks lastele vaatamiseks sobivam. 

Üheks 2008. aasta dokumentaalfilmi "Like Teen Spirit: A Popumentary" teemaks oli 2007. aasta Laste Eurovisiooni lauluvõistlus. Filmis näidati osalejate teed alates riiklikust eelvoorust kuni võistluseni välja. Filmi näidati Rahvusvahelisel Toronto Filmifestivalil ja Küprosel Limassolis, kui toimus 2008. aasta laste Eurovisiooni lauluvõistlus.

 Formaat 

Lauluvõistluse formaat ei ole aastatega eriti muutunud. Formaat koosneb muusikalistest etteastetest, mida esitavad lapsed, kelle on võistlusele saatnud osalevad ringhäälingud. EBU sõnul on lauluvõistluse mõte "julgustada noori popmuusikatalente innustava lauluvõistlusega". 

Teleülekannet näidatakse alati laupäeva õhtul novembri lõpus või detsembri alguses kell 21.15 (Ida-Euroopa aeg) ja see kestab umbes 2 tundi ja 15 minutit, lõppedes kell 23.30 (Ida-Euroopa aeg).

Lauluvõistlus algab avatseremooniaga, kus tervitatakse osalejaid. Sellele järgnevad esinemised ja siis esinemiste kordamine, et aidata televaatajatel otsustada, kelle poolt hääletada. Tavaliselt esineb pärast hääletust külalisesineja. Sellele järgneb punktide edastamine, punkte annavad lapsed vanuses 10–15. Etendus lõppeb võitja väljakuulutamise ja võidulaulu kordamisega. 

Õhtujuhtideks on tavaliselt üks mees ja teine naine (v.a 2006. aasta võistlus). Õhtujuhid ilmuvad etenduse jooksul korduvalt lavale ning green roomi. Õhtujuhtide ülesandeks on ka pärast iga punktiandmist punkte korrata, et kinnitada, mitu punkti millisele riigile antakse. 2004.–2006. aastani rääkisid õhtujuhid nii inglise kui ka prantsuse keeles, sest osalejate hulgas oli prantsuskeelseid ringhäälinguid. 2003. aastal oli ja alates 2006. aastast on kasutusel ainult inglise keel, sest kõik prantsuskeelsed ringhäälingud on võistlusest eemaldunud. (Belgia osaleb võistlusel ainult hollandikeelse ringhäälinguga VRT). 

Olenemata sellest, et Laste Eurovisiooni lauluvõistluse formaat on koostatud Eurovisiooni lauluvõistluse põhjal, on lauluvõistlustel mitmeid erinevusi. Kui Eurovisiooni lauluvõistlusel peavad kõik vokaalid olema lauldud etendusel otse, siis Laste Eurovisiooni lauluvõistlusel võivad taustavokaalid olla lauldud taustamuusikalindile. Iga riik peab korraldama televisioonis näidatava rahvusliku eelvooru. Alates 2005. aastast antakse kõikidele osalejatele "stardikapitalina" lihtsalt osavõtu eest 12 punkti, et keegi ei peaks kurvastama punktideta jäämise pärast. 

Võitjad saavad auhinna. Erinevalt Eurovisiooni lauluvõistlusest ei saa võitjariik võiduga kaasa õigust korraldada järgmise aasta lauluvõistlust.

 Nõuded laulule 
Osalev laul peab olema kirjutatud ja lauldud riigi ametlikus keeles. Esinejad peavad olema selle riigi kodanikud, mida nad esindavad, või peavad olema elanud seal vähemalt kaks ja pool aastat. Laul, mis võistlusel osaleb, ei tohi olla varem kaubanduslikult välja antud. Varem kehtis ka reegel, et osalevad lapsed ei tohi üldse olla varem avaldanud muusikat kaubanduslikult, kuid see kaotati 2007. aastal, et lubada ka tuntumatel lastel ja bändidel võistlusel osaleda. Alates 2008. aastast on täiskasvanutel lubatud osaleda laulukirjutamisel. Varem pidid olema kõik laulukirjutajad vanuses 8–15. 

 Osalejad 
Võistlusel osalejad muutuvad igal aastal. Ainult üks riik, Holland, on osalenud kõikidel võistlustel. Viimastel aastatel osaleb võistlusel järjest vähem Lääne-Euroopa riike, kuid järjest rohkem Ida-Euroopa riike. Esialgsed Skandinaavia ringhäälingud lahkusid võistlusest 2006. aastal ning hakkasid taas organiseerima MGP Nordicut, mida ei korraldatud alates laste Eurovisiooni lauluvõistluse algusest. 

2022. aasta laste Eurovisiooni lauluvõistluse järgse seisuga on võistluses osalenud kokku 40 riiki vähemalt ühe korra.

 Riikide liitumine 
 Aasta Liituvad riigid 2003 , , , , , , , , , , , , , , ,  2004 ,  2005 ,  2006 , ,  2007 , , ,  2010  2012 , ,  2013  2014 , ,  2015 ,  2018 ,  2020 2023

 Riikide eemaldumine
 Aasta Eemalduvad riigid 2005  , , ,  2006 , , , ,  2007 ,  2008 ,  2009 , ,  2010 ,  2011 ,  2012 , , ,  2013 , ,  2014 , ,  2015 , ,  2016 , ,  2017 ,  2018  2019 ,  2020 , , , ,, , , 20212022, , , 2023, 

Riigid laste Eurovisiooni lauluvõistlusel




pisi|Võitjad

 Riik  Debüüdi aasta  Osaluste arv  Võitude arv  Ringhääling(ud) 201210 0 RTSH 200717 2 AMPTV 20155 0 SBS (2015-2016)
ABC (2017-)2012 4 0 ITV 2003 10 0  VRT 20077 0 BNT202320ERR 2007184 GTVR   2003  10  1 TVE 200322 1 AVRO 2003 5 1 HRT20159 0TG420123 0IBA201410 1RAI 201850Khabar Agency 200360ERT2003100CyBC 2007 4 0 LRT200350LTV 200319 0 MKRTV  2003202 PBS2010 4 0TRM 20142 0 RTCG 2003 3 0 NRK 200311 2 TVP200690 RTP   2004  8  3  France 3 2003 11 0 SVT (2003–2005,2010–2014) TV4 (2006–2007,2009) 200370TVR20204 0KiKa20134 0SMTV  200614 0 RTS 2005 1 0 RTS/RTCG 20142 0 RTVSLO 2003 5 0 ITV 2004 1 0 SF DRS 2003 3 0 DR 200619 1 NTU 200318 2 BTRC 2005172 RTR 201820S4C

Võistlused
AastaVõitjaKeelEsitajaLaulPunktidTeine kohtKuupäevToimumiskohtLinnOsalejaid2003horvaadiDino Jelusić"Ti Si Moja Prva Ljubav"13415. november 2003Forum Copenhagenborder|22px Kopenhaagen 162004hispaaniaMaría Isabel"Antes Muerta Que Sencilla"17120. november 2004Haakons Hallborder|22px Lillehammer 182005veneKsenia Sitnik"Mõ vmeste" ("Мы вместе")14926. november 2005Ethias Arenaborder|22px Hasselt 162006veneÕed Tolmatšovad"Vessenni džaz" ("Весенний джаз")1542. detsember 2006Sala Polivalentăborder|22px Bukarest 152007veneAleksei Žigalkovitš"S druzjami" ("С друзьями")137 8. detsember 2007Ahoy Rotterdamborder|22px Rotterdam 172008väljamõeldud Bzikebi "Bzz..." 154 22. november 2008Spyros Kyprianou Athletic Centreborder|22px Limassol 152009hollandi, inglise Ralf Mackenbach "Click Clack" 121 21. november 2009Палац спорту (Palats Sportu)border|22px Kiiev 132010armeenia Vladimir Arzumanyan "Mama" ("Մամա") 120 20. november 2010 Minsk Arenaborder|22px Minsk 142011gruusiaLaul sisaldab ühte korduvat fraasi inglise keeles. CANDY "Candy Music" 108   3. detsember 2011 Karen Demirchyan Complex border|22px Jerevan 132012ukraina, inglise Anastassija Petrõk "Nebo" ("Небо") 138   1. detsember 2012 Heineken Music Hall border|22px Amsterdam 122013inglise Gaia Cauchi "The Start" 130   30. november 2013 Palace Ukraine border|22px Kiiev 122014itaalia, inglise Vincenzo Cantiello "Tu primo grande amore" 159   15. november 2014 Malta Shipbuilding border|22px Marsa 162015 inglise Destiny Chukunyere "Not My Soul" 185   21. november 2015 Arena Armeec border|22px Sofia 172016 gruusiaMariam Mamadashvili "Mzeo" ("მზეო") 239   20. november 2016 Mediterranean Conference Centre border|22px Valletta 172017 vene, inglisePolina Bogusevitš "Wings" 188 26. november 2017Thbilisi Olümpiapalee border|22px Thbilisi162018 poola, ingliseRoksana Węgiel"Anyone I Want to Be" 21525. november 2018 Minsk Arenaborder|22px Minsk 202019poola, ingliseViki Gabor"Superhero"27824. november 2019Gliwice Arenaborder|22px Gliwice192020prantsuseValentina"J'Imagine"20029. november 2020TVP Peakorterborder|22px Varssavi122021armeenia, ingliseMaléna"Qami Qami" ("Քամի Քամի")22419. Detsember 2021La Seine Musicaleborder|22px Pariis192022prantsuseLissandro"Oh Maman!"20311. Detsember 2022Karen Demirchyan Complexborder|22px Jerevan162023prantsuseZoé Clauzure"Cœur"22826. november 2023Palais Nikaïaborder|22px Nice162024gruusiaAndria Putkaradze"To My Mom"23916. november 2024Caja Mágicaborder|22px Madrid172025prantsuseLou Deleuze"Ce monde"248 13. detsember 2025Thbilisi Olümpiapaleeborder|22px Thbilisi18

Vaata ka
2019. aasta laste Eurovisiooni lauluvõistlus
Eurovisiooni noorte muusikute konkurss (inglise Eurovision Young Musicians)

 Välislingid 

 Laste Eurovisiooni ametlik koduleht